Petar Muličkoski

**Petar Mulčikoski** je bio makedonski arhitekta. Autor je brojnih objekata koji predstavljaju dio moderne makedonske arhitekture

Muličkoski je rođen 1929. godine u Prilepu, gdje je proveo rano djetinjstvo i srednjoškolske dane. Od 1949. do 1957. godine studirao je arhitekturu na Tehnološkom fakultetu u Ljubljani. Mentor mu je bio Edvard Ravnikar, vodeći slovenački arhitekt toga vremena. Godine 1959. izabran je za redovnog asistenta na Tehnološkom fakultetu u Skoplju. Daljnjim ličnim napredovanjem, 1967. godine izabran je za docenta, a 1978. za redovnog profesora na istom fakultetu.

Tokom 1960-ih boravio je u |Sjedinjenim Američkim Državama u arhitektonskim biroima svjetske klase i u studiju Franka Lloyda Wrighta u Arizoni, u školi Miesa van der Rohea u Chicagu i u studiju Charlesa Eamesa u Chicagu. Također je imao profesionalne boravke u Švedskoj, Danskoj, Švicarskoj, Italiji i Grčkoj.

Posebna preokupacija arhitekte Muličkoskog je arhitektonsko projektovanje, u koja je unosio nova znanja kao rezultat sveobuhvatnog istraživanja: istorijskog, psihološkog, umjetničkog. Pored građevinsko-tehničke discipline, njegova djela odlikuje i - umjetnička komponenta. Zapažen je po njegovanju jedinstvenog makedonskog stila modernističke arhitekture kojim je spajao tradicionalne aspekte makedonskog naslijeđa s novim trendovima minimalističkog i aerodinamičnog dizajna koji su se popularizirali tokom 1960-ih. Za realizovane objekte koristio je prirodne materijala: beton, staklo, metal, drvo i ciglu, vidljive svojom prirodnom strukturom, teksturom i bojom. Za Petra Muličkovskog, istoričari umjetnosti su napisali:
:''U djelima Muličkovskog posebno su karakteristični objekti koji posjeduju čist i jasan arhitektonski izraz konstruktivizma i brutalizma.

Tokom 2000-ih napisao je seriju knjiga "Duh makedonske kuće", "Duh makedonske gradnje" i "Duh makedonske prijestolnice", slaveći jedinstvenost i značaj makedonske arhitekture. Godine 2013. borio se protiv planova makedonske vlade da renovira i redizajnira vladine zgrade koje je stvorio 1970. godine u duhu brutalizma. Uprkos njegovim prigovorima, originalne fasade su uklonjene i zamijenjene neoklasičnim dizajnom 2014. godine.
## Priznanja
Dobitnik je priznanja:
* Nagrada "11. oktobar" (1970),
* Nagrada "Kliment Ohridski" (2003),
* Nagrada "13. novembar" (1999), 
* Nagrada "Andreja Damjanov“ za životno djelo, 1995. god, za zasluge u građevinskom redu i za izvrsnost u makedonskoj arhitekturi. 
* Srebrna medelja i počasna diploma sa Svjetskog trijenala arhitekture (2003).
## Djela
* Palata uprave u Skoplju (ranije zgrada Centralnog komiteta Komunističke partije Makedonije, danas Vlada Republike Makedonije) - 1970.
* Nacionalna i univerzitetska biblioteka Sv. Kliment Ohridski, Skoplje, 1971.
* Poslovna zgrada "Simpa" u Vranju, SR Srbija, 1975.
* Spomen-kosturnica u Kavadarcima, 1974.
* Nova banka u Kavadarcima - 1974.
* Kuća za odmor u Mavrovu - 1980.
* Sudnica u Kavadarcima - izgradnja prekinuta
* Kulturni centar u Kavadarcima - izgradnja prekinuta
* Gradska kuća "Stolica" u Skoplju - izgradnja prekinuta
## Literatura
* Mihail Tokarev,  50 godina obnove i izgradnje Skoplja, 1963-2013, istorijsko-kritički pogled na makedonsku arhitekturu
## Izvori